
РЕПУБЛИКА СРБИЈА

КОЛУБАРСКИ УПРАВНИ  ОКРУГ

Ваљево, Карађорђева 31

тел: 014/221-655, факс 014/227-466

___________________________________________________________________________
Ваљево: 05.02.2015. год.

Број: 909-03-00002/2015-01
З А П И С Н И К

Са Прве седнице Савета Колубарског управног округа, одржане 05.02. 2015. године са почетком у 10.00 часова у Малој сали Града Ваљева, на првом спрату.

Присутни:

1. Владимир Петровић, начелник Колубарског управног округа,
2. Драган Лазаревић, председник општине Љиг,
3. Бобан Јанковић, председник општине Мионица,
4. Живорад Бојичић, председник општине Лајковац,

5. Невена Станојловић, начелник инспекције рада, Колубарски управни округ,

6. Бојан Јоцић, дирекор инспектората за рад, Београд,

7. Марко Каљевић, „Вега“ доо Ваљево,

8. Дејан Филиповић, ЈКП Топлана , директор,
9. Драган Крајиновић, „Горење“ д.о.о. Ваљево, виши стручни сарадник – општа кадровска служба,
10. Станко Марковић, РПК Ваљево, секретар коморе, 
11. Зоран Ситарица, директор КЈП „Ђунис“ Уб,
12. Мирослав Лукић, директор, ЈП „Градска чистоћа“ Лајковац,
13. Жарко Ковач, Град Ваљево, заменик градоначелника,
14. Милан Јеличић, извршни директор, „Крушик“, Ваљево,
15. Тадић Десимир, директор, „Еуропром“ Ваљево, 
16. Михаило Милутиновић, директор НСЗ, Ваљево,
17. Иван Ђилас, шеф сектора правних послова, „Ковачки центар“, Ваљево,
18. Олга Ненадовић. Референт за БЗНР, „Ковачки центар“, Ваљево,
19. Данка   Вукасовић, секретар, ЈКП „Комуналац“ Љиг,
20. Бранковић Драган, директор, ЈКП „Полет“ Ваљево,
21. Обрадовић Обрен, шеф службе, ЈКП „Полет“ Ваљево,
22. Драган Јанковић, шеф одсека, секретар Савета округа
23. Јована Кнежевић, записничар.
На  почетку седнице, Владимир Петровић, начелник округа и председавајући  је поздравио  присутне, констатовао да постоји кворум за рад, представио директора Инспектората за рад Бојана Јоцића и отворио Прву седницу.  

Предложио је  ДНЕВНИ РЕД,  који је једногласно прихваћен, са следећим тачкама:

1. Сузбијање „сиве“ економије са спекта инспекције рада;

Презентација Плана рада Инспектората за рад, Министарства за рад, борачка и социјална питања, у 2015 години, са циљем сузбијања рада на црно, у оквиру борбе против „сиве“ економије, као један од главних приоритета Владе Републике Србије. Презентацију ће извршити директор Инспектората за рад Бојан Јоцић.

2. Разно.

1. Бојан Јоцић, дирекор инспектората за рад,  на почетку свог излагања објаснио је да поред тога што сваки инспектор има свој-матични Округ рада у оквиру којег делује и поступа, уведене су и ванредне контроле које подразумевају деловање инспектора ван матичног округа. Овакве контроле се спроводе по гранама привреде, једном до два пута недељно. На овај начин избегавају се непријатности у ситуацијама када постоји познанство предузетника са испектором. У претходној години поднето је 17 кривичних пријава а узрок је био губитак живота. Два основна циља на којима Министарство ради јесу борба против сиве економије и сузбијање нелегалног запошљавања. Начин и методи уз помоћ којих ће се достићи овакви циљеви јесу:  контрола преко образца М2 контола са инспекторима из других округа, како је већ речено. Јоцић је нагласио да постоји сарадња са пореском и тржишном инспекцијом, као и са МУП-ом. Неуједначено поступање инспектора је био проблем али је то сада решено увођењем унутрашње контроле самих инспектора. Он је на самом крају свог излагања изразио молбу да сви заједно направе још један напор и да се ове године изборе  са „сивом“ економијом.
Након излагања Јоцића, Бобан Јанковић, председник општине Мионица, поставио је питање на који начин се планира инспекцијски надзор објеката који нису регистровани.

Јоцић је објаснио да постоји списак објеката који нелегално обављају делатност и који је послат пореској и тржишној инспекцији, као и МУП-у који даље спроводе истрагу. Такође је додао се подаци свих запослених који су затечени као радници на црно прослеђују Националној служби за запошљавање.

Михаило Милутиновић, директор НСЗ, Ваљево, нагласио је да онај ко треба да одговара у ситуацији непријављеног радника јесте послодавац. Такође је рекао да сматра да је проблем недостатак квалитетног радног кадра у инпекторатима који ће ефикасније обављати цео обим посла.

Јоцић се сложио са овом констатацијом и рекао да је тренутан број инспектора 250 а потребно је 450. Уз то је додао да иако је ситуација таква каква јесте у 2014. години је у односу на 2013. смањен број повреда за 26%.

Зоран Ситарица, директор КЈП „Ђунис“ Уб, поставио је питање да ли су се мењале казнене мере које су биле такве да су на одређени начин мотивисале „сиву“ економију на шта је добио одговор да се чека нови закон о инспекторском надзору који ће регулисати такве недостатке.

Обрадовић Обрен, шеф службе, ЈКП „Полет“ Ваљево, поставио је питање ко има обавезу да контролише власнике тезги који су се у току године самоиницијално одјавили. Такође је питао да ли је могуће да инспекција рада спроводи ненајављене контроле.

Невена Станојловић, начелник инспекције рада, одговорила је да је то за сада надлежност тржишне инспекције а у надзору инспекције рада су само регистровани објекти. На друго питање начелница је рекла да се надзори по налогу странке спроводе најављено а када је надзор самоиницијативан онда се не најављују. У оквиру свог излагања замолила је све присутне да уколико се нађу у улози инвеститора да пријаве своје градилиште а пријава почетка извођења радова је обавеза извођача.

2. Предлога и питања више није било.


Седница је завршена у 11.00 сати.
Председник                                                                   Записник  водио,

Савета округа                                                                Јована Кнежевић
Владимир Петровић                                                                                                                                                                      
